joelniklaus/EU_Wikipedias huggingface dataset:
Φιλενάδες

Φιλενάδες (αγγλικά: Bridesmaids) είναι αμερικανική κωμωδία, παραγωγής 2011, σε σκηνοθεσία Πολ Φιγκ και σενάριο των Άνι Μουμόλο και Κρίστεν Γουίγκ. Την παραγωγή ανέλαβαν οι Τζαντ Άπατοου, Μπάρι Μεντέλ και Κλέιτον Τάουνσεντ και πρωταγωνιστούν οι Κρίστεν Γουίγκ, Μάγια Ρούντολφ, Ρόουζ Μπερν, Μελίσα ΜακΚάρθι, Γουέντι ΜακΛέντον-Κόβεϊ, Έλι Κέμπερ, Κρις Ο' Ντόουντ και Τζιλ Κλέιμπουργκ.

Η ιστορία εστιάζει στην Άνι, η οποία βρίσκεται στη χειρότερη περίοδο της ζωής της, όταν μαθαίνει ότι καλύτερή της φίλη παντρεύεται. Έτσι αποφασίζει να γίνει η καλύτερη παράνυμφος που θα μπορούσε η φίλη της ποτέ να έχει. Αυτό όμως αποδεικνύεται αρκετά δύσκολο όταν μια άλλη κοπέλα διεκδικεί κι αυτή τον τίτλο της καλύτερης παρανύμφου.

Η ταινία κυκλοφόρησε στους κινηματογράφους στις 13 Μαΐου 2011. Απέσπασε κυρίως θετικά σχόλια από τους κριτικούς ενώ έγινε και μεγάλη εισπρακτική επιτυχία αποφέροντας 288,3 εκατομμύρια δολάρια παγκοσμίως. Έλαβε δύο υποψηφιότητες για Χρυσή Σφαίρα, Καλύτερης Ταινίας - Κωμωδία/Μιούζικαλ και Α' Γυναικείου Ρόλου για την Κρίστεν Γουίγκ και δύο υποψηφιότητες για Όσκαρ στις κατηγορίες Β' Γυναικείου Ρόλου για τη Μελίσα Μακάρθι και Πρωτότυπου Σεναρίου.

Πλοκή 
Η Άνι περνάει ίσως τη χειρότερη περίοδο της ζωής της. Η επιχείρησή της έκλεισε, έχει ξεμείνει από λεφτά, οι συγκάτοικοί της είναι άθλιοι, δεν έχει σχέση και ο σεξουαλικός της παρτενέρ δεν της φέρεται και με τον καλύτερο τρόπο. Όταν όμως μαθαίνει ότι η καλύτερή της φίλη, η Λίλιαν, αρραβωνιάστηκε και πρόκειται να παντρευτεί, η Άνι θα κάνει ότι περνά από το χέρι της για να γίνει η καλύτερη παράνυμφος. Αυτό όμως θα αποδειχθεί αρκετά δύσκολο όταν μια παρέα γυναικών, άγνωστων στην Άνι, θα απαρτίζουν τις υπόλοιπες παράνυμφους της μέλλουσας νύφης. Τα πράγματα θα γίνουν ακόμα χειρότερα ότι μία από αυτές θα διεκδικήσει τον τίτλο της καλύτερης παρανύμφου αλλά και τη φιλία της Λίλιαν.

Ηθοποιοί και Χαρακτήρες 
 Κρίστεν Γουίγκ στο ρόλο της Άνι Γουόκερ
 Μάγια Ρούντολφ στο ρόλο της Λίλιαν
 Ρόουζ Μπερν στο ρόλο της Έλεν Χάρις ΙΙΙ
 Μελίσα ΜακΚάρθι στο ρόλο της Μέγκαν
 Γουέντι ΜακΛέντον-Κόβεϊ στο ρόλο της Ρίτα
 Έλι Κέμπερ στο ρόλο της Μπέκα
 Κρις Ο' Ντόουντ στο ρόλο του Νέιθαν Ρόουντς
 Τζιλ Κλέιμπουργκ στο ρόλο της μαμάς της Άνι
 Τζον Χαμ στο ρόλο του Τεντ
 Ματ Λούκας στο ρόλο του Γκιλ

Η ταινία σηματοδότησε την τελευταία εμφάνιση της Τζιλ Κλέιμπουργκ, η οποία απεβίωσε από λευχαιμία το Νοέμβριο του 2010, πριν η ταινία κυκλοφορήσει στους κινηματογράφους.

Box office 
Με προϋπολογισμό 32,5 εκατομμύρια δολάρια, η ταινία έκανε άνοιγμα τριημέρου στη 2η θέση 26,2 εκατομμύρια δολάρια. Συνολικά απέφερε 169,1 εκατομμύρια δολάρια στο αμερικανικό box office και 119,2 εκατομμύρια δολάρια στον υπόλοιπο κόσμο. Παγκοσμίως συγκέντρωσε 288,3 εκατομμύρια δολάρια.

Βραβεία & Υποψηφιότητες

Παραπομπές

Εξωτερικοί σύνδεσμοι 

 Επίσημη ιστοσελίδα 
 Φιλενάδες στο IMDb

Αμερικανικές ταινίες
Ταινίες παραγωγής Universal Pictures
Ταινίες του 2011
Αγγλόφωνες ταινίες
Αμερικανικές ρομαντικές κωμικές ταινίες
Αμερικανικές buddy ταινίες
Κωμικές buddy ταινίες
Ταινίες γυρισμένες στο Ουισκόνσιν
Ταινίες γυρισμένες στο Λος Άντζελες
Ταινίες γυρισμένες στο Σικάγο
Αμερικανικές κωμικές ταινίες
Ευκλείδας (νομισματοκόπτης)

Ο Ευκλείδας υπήρξε αρχαίος Έλληνας νομισματοκόπτης που ήκμασε μεταξύ 415 και 390 π.Χ. στις Συρακούσες. Συναντάμε την υπογραφή του σε νομίσματα σχεδόν όλης της εποχής της νομισματοκοπίας των Συρακουσών. Θεωρείται ισάξιος των δύο άλλων συγχρόνων του και ανταγωνιστών του, του Κίμωνα και του Ευαίνετου. Ίσως να είναι ο πρώτος νομισματοκόπτης που κατάφερε να απεικονίσει πρόσωπο θεότητας σε τρία τέταρτα, υλοποιώντας τα καλλιτεχνικά ιδεώδη της εποχής του. Εικονίζει κατεξοχήν την κεφαλή της θεάς Αθηνάς με πρότυπο την Αθηνά Παρθένο του Φειδία. Διακρίνουμε δύο μήτρες που κατασκεύασε για την εκτύπωση του οπισθότυπου των νομισμάτων. Οι μήτρες παρουσιάζουν σημαντικές φθορές από την συνεχή χρήση, παρέμειναν όμως εν ενεργεία για περισσότερο διάστημα. Πριν από την εποχή του Ευκλείδα το οπισθότυπο των Συρακουσιανών νομισμάτων διακοσμούσε η θεά Αρέθουσα. Η θεματική αλλαγή είχε πολιτικούς λόγους, αφού το έτος 413 π.Χ. οι Συρακούσιοι αμύνθηκαν με επιτυχία εναντίον της εισβολής των Αθηναίων, και γι' αυτό ως επίδειξη πολιτικής και στρατιωτικής υπεροχής προτίμησαν από τότε τη θεά Αθηνά. 

Εκτός από τετράδραχμα ο Ευκλείδας χάραξε τις μήτρες και μικρότερων νομισμάτων με την θεά Αθηνά σε τρία τέταρτα, τις οποίες όμως δεν υπέγραψε. Η καλλιτεχνική του επιρροή έγινε αισθητή μέχρι τη Μικρά Ασία.

Πηγές 
 Χέρμπερτ Καν: Eukleidas. In: Rainer Vollkommer (Herausgeber): Künstlerlexikon der Antike. Nikol, Hamburg 2007, S. 224–225.

Νομισματική
Αρχαίοι Έλληνες γλύπτες
Σιέρρα Νεβάδα

Η οροσειρά της Σιέρρα Νεβάδα (χιονισμένη οροσειρά) βρίσκεται στις Η.Π.Α. και συγκεκριμένα σε δύο πολιτείες της, την Καλιφόρνια και τη Νεβάδα, μεταξύ της κεντρικής κοιλάδας της Καλιφόρνιας και την επαρχία Γκάμα. Η οροσειρά εκτείνεται 400 μίλια (640 χλμ.) από το βορρά στο νότο και περίπου 70 μίλια (110 χλμ.) από τα ανατολικά στα δυτικά. Αξιοσημείωτα χαρακτηριστικά της οροσειράς είναι η λίμνη Τάχο (Tahoe), η μεγαλύτερη αλπική λίμνη στη Βόρεια Αμερική. Το βουνό Γουίτνει με ύψος 14.505 πόδια (4.421 μ.) είναι το υψηλότερο σημείο της. Επίσης η κοιλάδα Γιόσεμάιτ (Υosemite) είναι ένα ανάγλυφο από παγετώνες ηλικίας πάνω από 100 εκατομμύρια χρόνια.

Η Σιέρρα Νεβάδα φιλοξενεί τρεις εθνικούς δρυμούς, 20 περιοχές άγριας φύσης και δύο εθνικά μνημεία. Αυτοί οι τομείς περιλαμβάνουν την κοιλάδα Γιoσέμιτι και άλλα δύο εθνικά πάρκα, το Εθνικό πάρκο της Σεκόγια (Sequoia) και το Εθνικό πάρκο Κίνγκ Κάνυον (King Canyon). Τα χαρακτηριστικά της οροσειράς διαμορφώνονται  από τη γεωλογία και την οικολογία της. Περισσότερο από 100 εκατομμύρια χρόνια πριν γρανίτης εμφανίζεται βαθειά υπόγεια. Η Σιέρρα Νεβάδα άρχισε την άνοδό της 4 εκατομμύρια πριν και έτσι ο γρανίτης διαβρώνεται από παγετώνες και σχηματίζονται τα ανοιχτόχρωμα βουνά και τα βράχια που συνθέτουν το σύνολο της οροσειράς. Η ανύψωση προκάλεσε ένα ευρύ φάσμα των αυξήσεων των κλιμάτων της περιοχής, που αντανακλώνται από την παρουσία πέντε ζωνών ζωής. Η Σιέρρα Νεβάδα ήταν η πατρίδα πολλών ιθαγενών αμερικανικών φυλών. Η οροσειρά εξερευνήθηκε από τους αποίκους μεταξύ του 1844 και του 1912.

Γεωγραφία 

Η Σιέρρα Νεβάδα εκτείνεται από τον ποταμό Σούζαν και από το πέρασμα του Φρέντονγιερ. Οριοθετείται δυτικά από την κοιλάδα της Καλιφόρνιας και ανατολικά από την λεκάνη απορροής της περιοχής. Το ύψος των βουνών αυξάνεται σταδιακά από τον βορρά προς τον νότο. Μεταξύ του περάσματος Φρέντονγιερ και της λίμνης Τάχο (Tahoe).

Παραπομπές

Βιβλιογραφία 
 Roper, Steve (1997). Sierra High Route: Traversing Timberline Country. The Mountaineers Press. ISBN 0-89886-506-9.
 Simpson, John W. (2005). Dam!: Water, Power, Politics, and Preservation in Hetch Hetchy and Yosemite National Park. ISBN 0-375-42231-5.

Εξωτερικοί σύνδεσμοι 

 http://www.climber.org/data/SierraPeaks/map.html
 http://www.summitpost.org/sierra-nevada/176773
 https://web.archive.org/web/20111229034439/http://www.life.com/gallery/53531/galen-rowells-sierra-nevada#index/0

Καλιφόρνια
Νεβάδα
Οροσειρές των ΗΠΑ
J. Edgar

J. Edgar είναι αμερικανικό βιογραφικό δράμα, παραγωγής 2011, σε σκηνοθεσία Κλιντ Ίστγουντ και σε σενάριο του Ντάστιν Λανς Μπλακ. Πρωταγωνιστούν οι Λεονάρντο Ντι Κάπριο, Άρμι Χάμερ, Ναόμι Γουότς, Τζος Λούκας και Τζούντι Ντεντς.

Η ταινία εστιάζει στην καριέρα του Τζέι Έντγκαρ Χούβερ, του διευθυντή του FBI που στιγμάτισε την αμερικανική ιστορία ως μια από τις πιο ισχυρές, αντιφατικές και αινιγματικές προσωπικότητες του 20ού αιώνα αλλά εξετάζει και την προσωπική του ζωή ως κρυφός ομοφυλόφιλος.

Το J. Edgar κυκλοφόρησε στους κινηματογράφους στις 11 Νοεμβρίου 2011 και έλαβε μικτές κριτικές. Ωστόσο, πολύ θερμά σχόλια απέσπασε ο Ντι Κάπριο για την ερμηνεία του, ο οποίος έλαβε υποψηφιότητα για Χρυσή Σφαίρα Α' ανδρικού ρόλου.

Πλοκή
Ως διευθυντής του FBI για 50 χρόνια, o Τζέι Έντγκαρ Χούβερ δεν σταμάτησε να προστατεύει τη χώρα του. Κατάφερε να διώξει οποιαδήποτε απειλή εμφανίστηκε κατά τη διάρκεια της θητείας του, συχνά παρακάμπτοντας κανόνες, προκειμένου να προστατέψει τους συμπατριώτες του. Συχνά οι μέθοδοί του ήταν αδίστακτες αλλά ταυτόχρονα και ηρωικές. Ο Χούβερ έδινε μεγάλη σημασία στα μυστικά και κυρίως των άλλων, τα οποία δεν φοβόταν να χρησιμοποιήσει προκειμένου να ασκήσει εξουσία. Στην προσωπική του ζωή, προφυλασσόταν ιδιαίτερα και εμπιστευόταν ένα συγκεκριμένο μικρό αριθμό ανθρώπων. Κάποιοι από αυτούς τους ανθρώπους ήταν ο Κλάιντ Τόλσον, ο προστατευόμενος του Χούβερ, που η σχέση τους φέρεται να ξεπερνούσε το επαγγελματικό πλαίσιο και η γραμματέας του, Έλεν Γκάντι, η οποία έμεινε μαζί του ως το τέλος.

Ηθοποιοί και χαρακτήρες
 Λεονάρντο Ντι Κάπριο στο ρόλο του Τζέι Έντγκαρ Χούβερ
 Άρμι Χάμερ στο ρόλο του Κλάιντ Τόλσον
 Ναόμι Γουότς στο ρόλο της Έλεν Γκάντι
 Τζος Λούκας στο ρόλο του Τσαρλς Λίντμπεργκ
 Τζούντι Ντεντς στο ρόλο της Άννα Μαρί, μητέρας του Χούβερ
 Ντέιμον Χέριμαν στο ρόλο του Μπρούνο Χόπτμαν
 Τζέφρι Ντόνοβαν στο ρόλο του Ρόμπερτ Κέννεντυ
 Εντ Γουέστγουικ στο ρόλο του Πράκτορα Σμιθ, βιογράφο του Χούβερ
 Κεν Χάουαρντ στο ρόλο του Γενικού Εισαγγελέα των ΗΠΑ Χάρλαν Φ. Στόουν
 Στίβεν Ρουτ στο ρόλο του Άρθουρ Κόελερ
 Ντένις Ο' Χέαρ στο ρόλο του Άλμπερτ Σ. Όζμπορν

Box office
Με προϋπολογισμό 35.000.000 δολάρια, το J. Edgar έκανε άνοιγμα τριημέρου στην 5η θέση με 11,2 εκατομμύρια δολάρια. Στο αμερικανικό box office απέφερε 37,3 εκατομμύρια δολάρια και στον υπόλοιπο κόσμο 47,6 εκατομμύρια δολάρια. Παγκοσμίως συγκέντρωσε 84,9 εκατομμύρια δολάρια.

Βραβεία & υποψηφιότητες

Παραπομπές

Εξωτερικοί σύνδεσμοι 
 Επίσημη ιστοσελίδα
 J. Edgar στο IMDb

Αμερικανικές ταινίες
Ταινίες παραγωγής Warner Bros.
Αμερικανικές δραματικές ταινίες
Αμερικανικές ταινίες συσχετιζόμενες με ΛΟΑΤ
Ταινίες του 2011
Αμερικανικές βιογραφικές ταινίες
Δραματικές ταινίες βασισμένες σε πραγματικά γεγονότα
Ταινίες γυρισμένες στη Βιρτζίνια
Ταινίες γυρισμένες στο Λος Άντζελες
Κόμμα Γεωργίου Παπανδρέου

Το Κόμμα Γεωργίου Παπανδρέου (1950-1952) συμμετείχε στις ελληνικές εκλογές του 1950 και του 1951. Ιδρυτής και αρχηγός του ήταν ο Γεώργιος Παπανδρέου.

Ιστορικό
Το προηγούμενο κόμμα του οποίου αρχηγός ήταν ο Γεώργιος Παπανδρέου ήταν το Δημοκρατικό Σοσιαλιστικό Κόμμα και το Κόμμα Γεωργίου Παπανδρέου αναφέρεται ως μετονομασία του προηγούμενου ή συνέχειά του.

Πρώτη φορά έλαβε μέρος στις εκλογές του 1950 και έλαβε ποσοστό 10,67% του εκλογικού σώματος, εκλέγοντας 36 βουλευτές, ενώ στις εκλογές του 1951 έλαβε μόνο 2,1% και έμεινε εκτός Βουλής.

Το 1952 ο Γεώργιος Παπανδρέου συνεργάστηκε ως ανεξάρτητη προσωπικότητα με τον Ελληνικό Συναγερμό, στον οποίο προσχώρησαν αρκετοί από τους βουλευτές του κόμματός του που τον ακολούθησαν.

Αποτελέσματα εκλογών

Βουλή των Ελλήνων

Παραπομπές

 
1950
Ακαδημία για την Εβραϊκή γλώσσα

Η Ακαδημία για την Εβραϊκή γλώσσα (εβρ.  הָאָקָדֶמְיָה לַלָּשׁוֹן הָעִבְרִית}},HaAkademya laLashon haIvrit" είναι ανώτατο ίδρυμα του Ισραήλ, το οποίο χορηγεί υποτροφίες σπουδών στην εβραϊκή γλώσσα. Ιδρύθηκε από την κυβέρνηση του Ισραήλ το 1953.

Οργάνωση 
Η Ολομέλεια του ιδρύματος αποτελείται από 23 μέλη. Επιπλέον, η Ακαδημία απασχολεί 15 ακαδημαϊκούς συμβούλους, μεταξύ των οποίων και σεβαστοί μελετητές της γλώσσας, της γλωσσολογίας, ιουδαϊκών μελετών και της Αγίας Γραφής. Οι αποφάσεις της Ακαδημίας είναι δεσμευτικές για όλα τα κυβερνητικά γραφεία, συμπεριλαμβανομένης της Ισραηλινής Ραδιοτηλεοπτικής Αρχής.

Εξωτερικοί σύνδεσμοι 
 Ακαδημία για την Εβραϊκή γλώσσα

Εβραϊκή γλώσσα
Δημόσια ιδρύματα στο Ισραήλ
Ιωάννης Κοραντής

Ο Ιωάννης Κοραντής (Αθήνα,17 Ιουλίου 1948) είναι Έλληνας διπλωμάτης, πρώην βουλευτής του ΛΑ.Ο.Σ. και διοικητής της ΕΥΠ.

Βιογραφικά στοιχεία 
Το 1967 αποφοίτησε από το Lycée Français d'Athènes και από το 1972 είναι πτυχιούχος της Νομικής Σχολής Αθηνών. Επίσης είναι τελειόφοιτος του Αmerican University,Washington D.C.

Το 1991 τοποθετήθηκε αναπληρωτής Μόνιμος Αντιπρόσωπος της Ελλάδας στο Συμβούλιο της Ευρώπης (Στρασβούργο) και κατόπιν στην Μόνιμη Ελληνική Αντιπροσωπεία στην ΕΕ (Βρυξέλλες). Το 1997 ορίζεται Διευθυντής Βαλκανικών Υποθέσεων στο Υπουργείο Εξωτερικών στην Αθήνα. Έχει διατελέσει πρέσβυς της Ελλάδας στην Σαουδική Αραβία (1994), στην Τουρκία (1999) και στο Βέλγιο (2002).

Στις 22 Νοεμβρίου 2004 ανέλαβε τη διοίκηση της Εθνικής Υπηρεσίας Πληροφοριών (ΕΥΠ), όπου και παρέμεινε έως τις 14 Ιουλίου 2009.

Το 2005 του απονεμήθηκε ο Μεγαλόσταυρος του Τάγματος του Φοίνικος και με Προεδρικό Διάταγμα διατηρεί τον τίτλο του Πρέσβεως επί τιμή.

Είναι νυμφευμένος με την Εύη Μελέτη-Κοραντή και έχουν τρία παιδιά.

Πολιτική σταδιοδρομία 
Στις βουλευτικές εκλογές του 2009 εξελέγη για πρώτη φορά βουλευτής ως επικεφαλής του ψηφοδελτίου Επικρατείας του Λαϊκού Ορθόδοξου Συναγερμού.

Μεταξύ άλλων ήταν μέλος της Διαρκούς Επιτροπής Εθνικής Άμυνας και Εξωτερικών Υποθέσεων, μέλος της Επιτροπής Εξοπλιστικών Προγραμμάτων και Συμβάσεων και γραμματέας της Ειδικής Μόνιμης Επιτροπής Θεσμών και Διαφάνειας.

Παραπομπές

Εξωτερικοί σύνδεσμοι 
Προσωπική ιστοσελίδα Ιωάννη Κοραντή

Έλληνες διπλωμάτες
Βουλευτές εκλεγμένοι με τον ΛΑΟΣ
Έλληνες βουλευτές επικρατείας
Διοικητές της Εθνικής Υπηρεσίας Πληροφοριών
Μεγαλόσταυρος του Τάγματος του Φοίνικα
Γιλμάζ Γκιουνέι

Ο Γιλμάζ Γκιουνέι (Yılmaz Güney, 1 Απριλίου 1937 - 9 Σεπτεμβρίου 1984) ήταν σημαντικός Τούρκος ηθοποιός, σεναριογράφος και σκηνοθέτης του κινηματογράφου. Ήταν κουρδικής καταγωγής και έχει καθιερωθεί ως σύμβολο κοινωνικών αγώνων. Το πραγματικό του όνομα ήταν Γιλμάζ Πουτούν.

Γεννήθηκε στις 1 Απριλίου του 1937, στη νοτιοανατολική Τουρκία, κοντά στα Άδανα, στο χωριό Γκιουνέι (= Νότος), το οποίο στη συνέχεια χρησιμοποίησε ως επώνυμό του. Σπούδασε νομικά στο Πανεπιστήμιο της Άγκυρας και οικονομικά στο Πανεπιστήμιο της Κωνσταντινούπολης. Αρχικά ασχολήθηκε με την λογοτεχνία και την ποίηση και το 1958 στράφηκε στον κινηματογράφο ως ηθοποιός και σεναριογράφος. Το 1961 εξέδωσε ένα βιβλίο που χαρακτηρίστηκε κομμουνιστικό και συνελήφθη και για 18 μήνες παρέμεινε στη φυλακή. Μετά την αποφυλάκισή του συμμετείχε σε 40 περίπου κινηματογραφικές ταινίες. Το 1968 ίδρυσε δική του εταιρεία κινηματογραφικής παραγωγής στην οποία ανέλαβε και τη σκηνοθεσία.

Το 1972 ο Γκιουνέι συνελήφθη και πάλι με την αιτιολογία ότι υποστήριζε επαναστατικές ομάδες με συνέπεια να οδηγηθεί στη φυλακή για δύο χρόνια μετά από χάρη που του απένειμε η νέα κεντροαριστερή κυβέρνηση του Ετσεβίτ. Ακολούθησε το γύρισμα  της επόμενης ταινίας του "Ανησυχία" (Endise). Μία εβδομάδα μετά το γύρισμα και με αφορμή ένα καυγά που σημειώθηκε σε κάποιο καφενείο, όπου σκοτώθηκε ένας δικαστής κατηγορήθηκε ο Γκιουνέι ως αίτιος του φόνου, όπου με συνοπτική διαδικασία καταδικάστηκε σε 24 χρόνια φυλάκιση, που αργότερα μειώθηκαν στα 18. Τελικά κατάφερε και δραπέτευσε και φθάνοντας στη Γαλλία ζήτησε πολιτικό άσυλο, όπου και του δόθηκε. Εκεί ολοκλήρωσε το γύρισμα της ταινίας "ο Δρόμος" που είχε ξεκινήσει ο βοηθός του Σερίφ Γκερέν.

Σημαντικότερες ταινίες του είναι "Το κοπάδι" (1978) - τουρκικά "Sürü", που βραβεύτηκε στο Φεστιβάλ του Λοκάρνο, "Ο δρόμος" (1982) -τουρκικά "Yol", που βραβεύτηκε στο Φεστιβάλ των Κανών, καθώς και "Ο τοίχος" - τουρκ. "Duvar''" (1983).

Το 1984 ο Γιλμάζ Γκιουνέι ενώ ετοιμαζόταν να γυρίσει νέα ταινία με ελληνικό θέμα, έχοντας  προσβληθεί από τον καρκίνο στομάχου  πέθανε στο Παρίσι στις 9 Σεπτεμβρίου του 1984 σε ηλικία 47 ετών.

Φιλμογραφία (ηθοποιός) 
Ο Γ. Γκιουνέι συμμετείχε στις ακόλουθες ταινίες κατά φθίνουσα σειρά έτους παραγωγής:

Πηγές 
 Εγκυκλοπαίδεια Πάπυρος Larousse Britannica" τομ.18ος, σελ.61.

Παραπομπές

Εξωτερικοί σύνδεσμοι 
 Ρεπορτάζ και πληροφορίες για τον Γιλμάζ Γκιουνέι, στη γαλλική
 Σελίδα αφιερωμένη στον Γιλμάζ Γκιουνέι, (στη τουρκική) www.sinematurk.com

Τούρκοι συγγραφείς
Τούρκοι λογοτέχνες
Τούρκοι σεναριογράφοι
Τούρκοι ηθοποιοί
Τούρκοι ποιητές
Τούρκοι σκηνοθέτες κινηματογράφου
Μενχεπέρρε

Ο Μενχεπέρρε υπήρξε αρχιερέας του Άμων στις Θήβες της Αρχαίας Αιγύπτου.

Βιογραφία
Πατέρας του ήταν ο Φαραώ του βασιλείου της Άνω Αιγύπτου  Πινετζέμ Α΄. Υπηρέτησε ως αρχιερέας του Άμωνα από το έτος 1045 - 992 π.Χ. τον καιρό της 21ης Δυναστείας. Δεν έχουν διασωθεί πολλά για αυτόν. Ξέρουμε ότι έφερε τον τίτλο «Βασιλεύς της Άνω και της Κάτω Αιγύπτου», αποκλειστικό προνόμιο των Φαραώ. Έκτισε διάφορα αμυντικά φρούρια και κάστρα στην Μέση Αίγυπτο. Το όνομά του μνημονεύεται και σε μια στήλη στο ναό του Καρνάκ, η οποία αναφέρει την ανέγερση ενός τοιχώματος για να διαχωρίσει πολεοδομικά τους ιερούς χώρους από τις γύρω συνοικίες, οι οποίες εξαπλώνονταν ραγδαία.

Πηγές 
Jürgen von Beckerath: Chronologie des pharaonischen Ägypten - Die Zeitbestimmung der ägyptischen Geschichte von der Vorzeit bis 332 v. Chr. - Münchner Ägyptologische Studien, Bd. 46, Philipp von Zabern, Mainz, 1997, σελ.  99–102, ISBN 3-8053-2310-7
Jürgen von Beckerath: Handbuch der ägyptischen Königsnamen, Münchner Ägyptologische Studien. Bd 49. 2. Aufl., Philipp von Zabern, Mainz, 1999, σσ. 182/183, ISBN 3-8053-2591-6
Τόμας Σνάιντερ: Lexikon der Pharaonen, Albatros, Düsseldorf, 2002, σελ. 153, ISBN 3-491-96053-3

Εξωτερικοί σύνδεσμοι 

 Πληροφορίες για τον Μενχεπέρρε (στο σημείο Hohepriester von Theben) 

Αρχαίοι Αιγύπτιοι
Σινουχέ ο Αιγύπτιος

Το Σινουχέ ο Αιγύπτιος (Φινλανδικά: Sinuhe egyptiläinen - Viisitoista kirjaa lääkäri Sinuhen elämästä n 1390-1335 eKr) είναι ιστορικό μυθιστόρημα του Φινλανδού συγγραφέα Μίκα Βαλτάρι, το οποίο πρωτοκυκλοφόρησε το 1945.

Πλοκή

Ο Σινουχέ εξιστορεί την ζωή του από τα παιδικά του χρόνια σε κάποια φτωχογειτονιά των Θηβών, την περίοδο που σπουδάζει ιατρική και κατόπιν, όταν γίνεται βασιλικός γιατρός. Περιγράφει τη γνωριμία του με τον μετέπειτα Φαραώ Ακενατών τον οποίο ακολούθησε στη δημιουργία της πόλης του, της Ακχετατόν. Ακόμα αναφέρεται στη γνωριμία του με τον στρατηγό και, μετέπειτα, Φαραώ Χορεμχέμπ o οποίος στην συνέχεια τον εξόρισε. 

Το βιβλίο περιέχει πολλές λεπτομέρειες σχετικές με την αρχαιολογία της φαραωνικής Αιγύπτου.  Εμπνευσμένο εν μέρει από την ομώνυμη αρχαία αιγυπτιακή ιστορία (Ιστορία του Σινούε), είναι διανθισμένο με αποσπάσματα από άλλα ποιήματα της εποχής του Μέσου Βασιλείου. Διακατέχεται δε από τη μεταπολεμική απογοήτευση από τις ιδεολογίες και ιδιαίτερα από τη θρησκεία.

Το βιβλίο μεταφέρθηκε σε κινηματογραφική ταινία το 1954, σε σκηνοθεσία Μάικλ Κερτίζ. Ο τίτλος της ήταν The Egyptian και πρωταγωνιστούσαν οι Edmund Purdom (Σινουχέ), Βίκτορ Ματσούρ (Χορεμχέμπ), Τζιν Σίμονς (Μερίτ), Τζιν Τίρνεϊ (Βακεταμών), Πίτερ Ουστίνοφ (Κάπταχ), Michael Wilding (Ακενατών).

Ελληνικές μεταφράσεις 
 Ο Αιγύπτιος, μετάφραση Γιάννη Λάμψα, εκδ. Κάκτος, 1984
 Σινουχέ ο Αιγύπτιος, μετάφραση Μαρίας Μαρτζούκου, εκδ. Καλέντης, 2006, ISBN 9789602191866

Παραπομπές

Πηγές

Ιστορικά μυθιστορήματα
Κοινός σπίνος

Ο Φρυγίλλος ο άγαμος (Fringillia coelebs) κοινώς σπίνος, γνωστός και με τα ονόματα σπιγγάρι και τσόνης· περιλαμβάνει πολλά γένη και είδη που απαντούν σχεδόν σε όλο τον κόσμο, εκτός από την Αυστραλία.
Είναι μικρόσωμο πουλί και μοιάζει με το σπουργίτι. Το ράμφος του είναι κοντό, ισχυρό και χοντρό στη βάση του. Η διαμόρφωση αυτή του επιτρέπει να σπάζει τα σκληρά περιβλήματα των σπόρων που αποτελούν την τροφή του. Παρουσιάζουν το φαινόμενο του φυλετικού διμορφισμού, ιδιαίτερα κατά την περίοδο της αναπαραγωγής. Λέγεται ότι με το επίμονο κελάηδημά του μας προειδοποιεί για τον ερχομό του χιονιού. Θεωρείται,  χρήσιμο πουλί επειδή  τρώει διάφορα έντομα από τα οποία κινδυνεύουν οι καλλιέργειες. Το τραγούδι του διαφέρει από περιοχή σε περιοχή και μπορεί να ακουστεί από το Φεβρουάριο έως το Σεπτέμβριο.

Το μέγεθος του δεν ξεπερνά τα 14-16 εκατοστά. Διαθέτει κομψό παράστημα και όμορφο φτέρωμα με λαμπερά, εντυπωσιακά χρώματα. Συνήθως σχηματίζει σμήνη με πουλιά του είδους του αλλά και μικτά. Κινείται με ευκολία είτε στο έδαφος για τροφή, είτε πετώντας.

Αναπαράγεται συνήθως την άνοιξη και το θηλυκό γεννά 2-6 αυγά σε μια φωλιά που κατασκευάζει μόνο του με ιδιαίτερη φροντίδα πάνω σε δένδρα, βράχους  κτλ. Οι νεοσσοί είναι τυφλοί και ανίκανοι να βαδίσουν. Κατά τη διάρκεια της ωοτοκίας και της επώασης τα ζεύγη ζουν μόνα τους. Όταν όμως οι νεοσσοί μεγαλώσουν οι σπίνοι σχηματίζουν μεγάλα κοπάδια και μετακινούνται όλοι μαζί. Είναι πουλιά μεταναστευτικά.

Παραπομπές 

Σπιζίδες
Πτηνά της Ευρώπης
Πτηνά της Ελλάδας
Ελληνικό σύστημα πρωταθλημάτων καλαθοσφαίρισης ανδρών

Το Ελληνικό σύστημα πρωταθλημάτων καλαθοσφαίρισης ανδρών είναι μια σειρά αλληλοσυνδεόμενων διοργανώσεων οι οποίες αφορούν επαγγελματικούς και ερασιτεχνικούς συλλόγους μπάσκετ στην Ελλάδα. Το σύστημα έχει μια ιεραρχική μορφή με δυνατότητα προβιβασμού και υποβιβασμού μεταξύ των διοργανώσεων σε διαφορετικά επίπεδα. Αποτελείται από οκτώ επίπεδα και 49 πρωταθλήματα με το υψηλότερο πρωτάθλημα να είναι αυτό της Greek Basket League. Τα τοπικά πρωταθλήματα ξεκινάνε από το πέμπτο επίπεδο και είναι 45 από τα 49 συνολικά. Την περίοδο 2011-12 οι ομάδες όλων των πρωταθλημάτων στην Ελλάδα είναι 706+(ερωτηματικά).

Σύστημα Πρωταθλημάτων

Σημειώσεις
Οι πληροφορίες για το σύνολο των πρωταθλήματων και των ομάδων προέρχονται από τις επίσημες ιστοσελίδες των τοπικών ενώσεων καλαθοσφαίρισης καθώς και από άλλες ιστοσελίδες.

Καλαθοσφαίριση στην Ελλάδα
Ελληνικό πρωτάθλημα καλαθοσφαίρισης
Ο Περσέας ελευθερώνει την Ανδρομέδα (Πιέρο ντι Κόζιμο)

Το έργο Ο Περσέας ελευθερώνει την Ανδρομέδα είναι πίνακας του εκκεντρικού Ιταλού ζωγράφου της Αναγέννησης Πιέρο ντι Κόζιμο.
Πρόκειται για ελαιογραφία σε ξύλο διαστάσεων 70χ123εκ. Εκτίθεται στην πινακοθήκη Ουφίτσι της Φλωρεντίας.

Ιστορία
Ο γνωστός για τις βιογραφίες των ζωγράφων  Τζόρτζο Βαζάρι, αναφέρει στα αρχεία του, ότι πρόκειται για παραγγελία, περίπου το 1513  μ.Χ στον καλλιτέχνη από τον Φίλιππο Στρότσι της γνωστής οικογενείας της Φλωρεντίας. Κατόπιν ο πίνακας  δωρήθηκε στον Sforza Almeni τον αρχιθαλαμηπόλο του δούκα Κόζιμο Α΄.

Το θέμα

Το κύριο θέμα του έργου είναι η εξόντωση του τρομερού θαλάσσιου τέρατος και η απελευθέρωση της Ανδρομέδας από τον μυθικό ήρωα Περσέα. Ο τόπος είναι η Αιθιοπία και η δράση ξεκινά με τον Περσέα να πετά στο πάνω δεξιό μέρος του πίνακα επιστρέφοντας από τη χώρα των Γοργόνων. Φορά την περικεφαλαία του Άδη και τα φτερωτά σανδάλια του Ερμή καθώς κρατά την αστραφτερή ασπίδα της Αθηνάς. Κατόπιν προσγειώνεται στο μέσον του πίνακα στην πλάτη του εξαγριωμένου δράκου,και ετοιμάζεται να δώσει το τελειωτικό κτύπημα με το το κοφτερό σπαθί. Πρόκειται για το ίδιο ξίφος με το οποίο είχε κόψει προηγουμένως το κεφάλι της Μέδουσας. Στην αριστερή πλευρά βλέπουμε την Ανδρομέδα δεμένη από τους γονείς της στον βράχο δίπλα στην θάλασσα να περιμένει την τιμωρία της.Στο κάτω μέρος του πίνακα  αριστερά διακρίνουμε τον γενειοφόρο άνδρα με το λευκό τουρμπάνι που πρόκειται για τον Κηφέα, πατέρα της Ανδρομέδας. Δίπλα του με το κόκκινο τουρμπάνι είναι ο Φινέας ο θείος και μέλλων σύζυγος της Ανδρομέδας. Απέναντι στην δεξιά πλευρά παρουσιάζεται ο πανηγυρισμός του πλήθους που κρατά δάφνες όταν ο Περσέας παραδίδει την Ανδρομέδα στον πατέρα της. Διακρίνονται οργανοπαίκτες που παίζουν με φανταστικά μουσικά όργανα και ο γενειοφόρος άνδρας πίσω από τον πατέρα της Ανδρομέδας θεωρείται σαν προσωπογραφία του καλλιτέχνη.
Το θέμα του πίνακα έχει ερμηνευτεί και σαν αλληγορία για την επιστροφή των Μεδίκων στην πολιτική σκηνή και με τους επακόλουθους εορτασμούς την εποχή εκείνη για την σωτηρία της Φλωρεντίας.

Παραπομπές

Πηγές

Έργα ζωγραφικής του Πιέρο ντι Κόζιμο
Έργα αναγεννησιακής ζωγραφικής
Έργα ιταλικής ζωγραφικής
Εκθέματα της Πινακοθήκης Ουφίτσι (Φλωρεντία)
Κόρη της Ωσέρ (Μουσείο Λούβρου)

Η Κόρη της Ωσέρ (γαλλ. Dame d'Auxerre) που φιλοξενείται στο Μουσείο του Λούβρου είναι αρχαιολογικό εύρημα άγνωστης προέλευσης που βρέθηκε από τον Μαξίμ Κολλινιόν στις αποθήκες του Μουσείου της Οσέρ. Πιστεύεται ότι είναι εύρημα των πρώιμων αρχαιολογικών ανασκαφών στην Κρήτη στις αρχές του 19ου αιώνα.

Περιγραφή
Το μικρό αγαλμάτιο είναι από ασβεστόλιθο. Αναπαριστά μια κόρη αρχαϊκού τύπου, ιστάμενη με την δεξιά παλάμη στο στήθος και το αριστερό χέρι στον αριστερό μηρό. Η παλάμη και ο πήχης είναι συνδεδεμένοι με το πόδι, ενώ ο βραχίονας αφήνει κενό λόγω της στενής μέσης. Ίχνη χρωμάτων υποδεικνύουν ότι στους αρχαίους χρόνους ήταν ζωγραφισμένη με έντονα χρώματα και πολύχρωμο διάκοσμο.

Ερμηνεία
Ίσως να είναι ανάθημα σε θεά ή να αναπαριστάνει την Περσεφόνη.

Ιστορική τοποθέτηση
Καλλιτεχνικά ανήκει στον δαιδαλικό ρυθμό της κρητικής τέχνης. Είναι έργο του Μινωικού ή Μυκηναϊκού πολιτισμού, με ιδιαίτερα χαρακτηριστικά που συναντάμε στη Γόρτυνα. Χρονολογείται στο 650-625 π.Χ.

Δείτε επίσης
 Μυκηναϊκή γυναικεία μορφή

Πηγές

Jean-Luc Martinez, 2000. La Dame d'Auxerre (Réunion des Musées Nationaux)

Εξωτερικοί σύνδεσμοι

 Παρουσίαση της κόρης από το μουσείο του Λούβρου

Κόρες
Γλυπτά στο Μουσείο του Λούβρου
Κούρος του Διπύλου (Εθνικό Αρχαιολογικό Μουσείο, αρ. 3372 και 3965)

Ο Κούρος του Διπύλου που φιλοξενείται στο Εθνικό Αρχαιολογικό Μουσείο είναι ένα από τα πιο φημισμένα ευρήματα από το Δίπυλο. Σώζονται μόνο το κεφάλι και ένα χέρι. Αντίγραφο της κεφαλής βρίσκεται και στο αρχαιολογικό μουσείο της Βασιλείας.

Προέλευση του ευρήματος
Το κεφάλι βρέθηκε το 1916 στις αρχαιολογικές ανασκαφές του Διπύλου στον Κεραμεικό.

Περιγραφή
Είναι από νησιώτικό μάρμαρο. Αν κρίνουμε από το μέγεθος του κεφαλιού, ο κούρος πρέπει να είχε ύψος τριών μέτρων. Από το κεφάλι λείπει ένα τμήμα του σαγονιού του στόματος και της μύτης, ενώ φέρι μικρές φθορές στο μέτωπο, στο πρόσωπο και στο δεξί μάτι. Το ύφος είναι αυστηρό, αλλά καθόλου άκαμπτο. Οι αναλογίες είναι υπέροχες. Το πρόσωπο είναι εξαιρετικά υψηλό και λεπτό, ενώ καταλήγει σε στρογγυλό, ημικύκλιο πηγούνι. Το κούτελο καταλήγει επίσης σε στρογγυλό ημικύκλιο κρανίο, συμπληρώνοντας αρμονικά το σχήμα του προσώπου. Τα μεγάλα αμυγδαλωτά μάτια στεφανώνονται από λεπτά φρύδια και ματόκλαδα. Η μύτη είναι μακριά, το κούτελο πολύ υψηλό. Η κόμη είναι πλεγμένη στον ώμο σε σχήμα στρογγυλό και δεμένα με κορδέλα που σχηματίζει κόμβο του Ηρακλή.

Ερμηνεία
Δεν ξέρουμε εάν ο κούρος ήταν επιτύμβιο ή για αναθηματικό άγαλμα. Επειδή βρέθηκε στο σημείο όπου το 479-478 π.Χ. ο Θεμιστοκλής είχε ιδρύσει το νεκροταφείο του Κεραμεικού, ενδέχεται ο κούρος ετούτος να έστεκε σε κάποιον τάφο.

Ιστορική τοποθέτηση
Το καλλιτεχνικό ύφος είναι δαιδαλικής προέλευσης, που ξεκίνησε στην Κρήτη στις αρχές της αρχαϊκής εποχής και εξελίχθηκε στην Αττική στα τέλη του έκτου με αρχές του έβδομου αιώνα π.Χ. Ο κούρος ετούτος σημαδεύει το τέλος της πρωτοαρχαϊκής και την αρχή της αρχαϊκής μνημειακής γλυπτικής. Πιστεύεται ότι είναι έργο του γλύπτη του Διπύλου.

Δείτε επίσης
 Αρχαιοελληνική μνημειακή γλυπτική

Πηγές 
 Νικόλαος Καλτσάς: Sculpture in the National Archaeological Museum, Athens, The J. Paul Getty Museum, Los Angeles 2002, ISBN 0-89236-686-9, S. 56.

Εξωτερικοί σύνδεσμοι
 Παρουσίαση της κεφαλής από το Υπουργείο Πολιτισμού και Τουρισμού

 

Κούροι
Εθνικό Αρχαιολογικό Μουσείο
Αρχαϊκή τέχνη
Αρχαιολογικά ευρήματα στην Αττική
Εγκεφαλικός θάνατος

Επί διακοπής της καρδιακής λειτουργίας (ανακοπή), από έμφραγμα του μυοκαρδίου, από μεγάλο φόβο, από έντονο πόνο κ.τ.λ., το άτομο δίνει την εντύπωση του νεκρού (κλινικός θάνατος), διότι δεν χτυπάει η καρδιά του, δεν αναπνέει και χάνει τις αισθήσεις του. 

Σε περίπτωση που, αυτομάτως (σπανίως) ή, πιο συχνά, με ιατρική βοήθεια (μαλάξεις, ηλεκτρική απινίδωση, ενδοκάρδια έγχυση αδρεναλίνης κ.τ.λ.), αποκατασταθεί η καρδιακή λειτουργία εντός 4΄ λεπτών, ο ασθενής συνέρχεται χωρίς κανένα αξιόλογο κλινικό κατάλοιπο εγκεφαλικής βλάβης, διότι ο φλοιός του εγκεφάλου μπορεί να παραμείνει χωρίς οξυγόνο μόνο μέχρι 4΄ λεπτά, χωρίς να πάθει μη αναστρέψιμες αλλοιώσεις, αν και αυτό δεν είναι απόλυτο. Μερικές καταστάσεις, όπως η υποθερμία, ο πυρετός κ.ά. μπορεί να αυξήσουν ή να μειώσουν για λίγο αυτό το χρονικό διάστημα. 

Στον φλοιό του εγκεφάλου ευρίσκονται τα κέντρα της μνήμης, της κρίσης και γενικά οι «ανώτερες» εγκεφαλικές λειτουργίες. Εάν αποκατασταθεί η καρδιακή λειτουργία μετά το πέρας του διαστήματος τούτου, αλλά σε χρόνο όχι περισσότερο από 6΄ - 7΄ λεπτά, από την αρχή της διακοπής της, τότε ο ασθενής επανέρχεται μεν, υπό την έννοια ότι μπορεί να αναπνέει και πάλι μόνος του, αλλά με κατεστραμμένο τον φλοιό του εγκεφάλου και, επομένως, χωρίς συνείδηση (φλοιώδης θάνατος ή «φυτό»).

Εγκέφαλος
Θάνατος
Σωτήρα Αμμοχώστου

Η Σωτήρα  είναι δημοτικό διαμέρισμα του Δήμου Αγίας Νάπας της επαρχίας Αμμοχώστου στην Κύπρο.

Τοποθεσία 
Η Σωτήρα είναι χτισμένη σε υψόμετρο 75 μέτρων, σε απόσταση 10 χιλιομέτρων από την Αμμόχωστο. Στα δυτικά συνορεύει με το Λιοπέτρι, στα βορειοδυτικά με το Φρέναρος, στα βόρεια με τη Δερύνεια και στα ανατολικά με το Παραλίμνι και την Αγία Νάπα. Το νότιο μέρος διοικητικής της έκτασης είναι παραθαλάσσιο.

Ονομασία 
Το όνομα Σωτήρα προέρχεται από τον Σωτήρα Χριστό. Υπάρχουν δύο εκδοχές σχετικά με την προέλευση του:

 Ο αρχικός οικισμός βρισκόταν στην παράκτια περιοχή της Αγίας Θέκλας. Λόγω επιθέσεων πειρατών, οι κάτοικοι μετακινήθηκαν προς την περιοχή της Σωτήρας για ασφάλεια. Έδωσαν στο χωριό το όνομα Σωτήρα, λόγω της σωτηρίας τους από τους πειρατές.
 Στην περιοχή υπάρχει η εκκλησία Μεταμόρφωσης του Σωτήρος, η οποία κατασκευάστηκε τον 12ο αιώνα.

Ιστορία του δήμου 
Μετά από αίτημα του κοινοτικού συμβουλίου, στις 3 Ιουλίου 2011 πραγματοποιήθηκε δημοψήφισμα μεταξύ των κατοίκων οι οποίοι ψήφισαν υπέρ της μετατροπής της κοινότητας σε δήμο. Η μετατροπή έγινε την 1η Ιανουαρίου 2012.

Πληθυσμός 
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της Σωτήρας αποτελείτο από Ελληνοκύπριους. Μετά την τουρκική εισβολή του 1974, στη Σωτήρα κατασκευάστηκαν προσφυγικοί συνοικισμοί για τους Ελληνοκύπριους πρόσφυγες από τη βόρεια Κύπρο.

Ο πίνακας που ακολουθεί παρουσιάζει τον πληθυσμό της Σωτήρας όπως καταγράφηκε στις απογραφές πληθυσμού που έγιναν στην Κύπρο.

Δήμαρχοι 
Δήμαρχοι Σωτήρας διετέλεσαν οι:

 Γεώργιος Τάκκας (2012- )

Αδελφοποιήσεις 
Ο Δήμος Σωτήρας είναι αδελφοποιημένος με:

 Κόκκινος Ποταμός Αγίας Πετρούπολης (Ρωσία)

Αθλητικά σωματεία και αθλητικές εγκαταστάσεις 
Γνωστό αθλητικό σωματείο της περιοχής ήταν ο Ονήσιλος Σωτήρας. Το 2014 το σωματείο διαλύθηκε. Ακολούθως δημιουργήθηκε ο Ονήσιλος Σωτήρας 2014. Και οι δύο ομάδες χρησιμοποιούσαν ή χρησιμοποιούν ως έδρα το Δημοτικό Στάδιο Σωτήρας.
Anorthosis Famagusta

Παραπομπές

Εξωτερικοί σύνδεσμοι 

Δήμοι της Επαρχίας Αμμοχώστου
Χοντρός-Λιγνός στη Χώρα των Παιχνιδιών

Το Χοντρός-Λιγνός στη Χώρα των Παιχνιδιών (αγγλ. Babes in Toyland) είναι αμερικάνικη κωμωδία κινηματογράφου του 1934 με πρωταγωνιστές τους  Χοντρό και Λιγνό (Όλιβερ Χάρντι και Σταν Λόρελ).

Πλοκή 
Ο Χοντρός και ο Λιγνός ζουν στη χώρα των παιχνιδιών μαζί με την μαμά Πιπ και την κόρη της, Μπο Πιπ. Κάποια μέρα ο φιλάργυρος Μπάρναμπι αποφασίζει να παντρευτεί την Μπο, η οποία είναι ερωτευμένη με τον φίλο της, τον Τομ Τομ. Για να τα καταφέρει ο Μπάρναμπυ εκβιάζει τη μαμά της ότι θα τους πετάξει έξω αν δεν του ξεχρεώσει την υποθήκη, και απολύει τον Χοντρό και τον Λιγνό από την φάμπρικά του, γιατί συνέχεια κάνουν γκάφες. Η Μπο είναι έτοιμη να ενδώσει στον ερωτικό εκβιασμού, αλλά ο Χοντρός έχει μια ιδέα. Βάζει τον Λιγνό να ντυθεί νύφη  και τον παρουσιάζει στην εκκλησία, ενώ ο Χοντρός είναι κουμπάρος. Μόλις τελειώνει ο γάμος λοιπόν, ο Μπάρναμπι δίνει στον Χοντρό το συμβόλαιο της υποθήκης, και αυτός το σκίζει. Όλο το χωριό γιορτάζει που γλύτωσε η Μπο από τον Μπάρναμπι, αλλά αυτός δεν το βάζει κάτω. Συκοφαντεί τον Τομ Τομ ότι έκλεψε ένα κοπάδι χοίρους για να τον κάνει να φύγει στην εξορία. Ο Χοντρός και ο Λιγνός όμως αποκαλύπτουν την αλήθεια και σώζουν τον Τομ Τομ. Ο Μπάρναμπι λυσάει από θυμό και φωνάζει τους μαύρους  από τη Χώρα του Τρόμου να έρθουν στην Χώρα των Παιχνιδιών για να τρομοκρατήσουν τους κατοίκους της. Ο Χοντρός και ο Λιγνός τότε επιστρατεύουν τα παιχνίδια και όλα τα στρατιωτάκια. Οι μαύροι το βάζουν στα πόδια. Ο Χοντρός, έτοιμος να κερδίσει τη μάχη, δίνει την εντολή να ρίξουν ένα σύννεφο βελάκια. Ο Λιγνός όμως θα κάνει τη γκάφα του πάλι, και αντί να δείξει στους μαύρους που τρέχουν, δείχνει προς τη μεριά του Χοντρού.

Ιστορικό του έργου 
Οι εργασίες γυρίσματος άρχισαν νωρίς τον Αύγουστο του 1933 και διήρκεσαν μέχρι τα μέσα του Οκτώβρη. Προηγουμένως ο παραγωγός Χαλ Ρόατς είχε αγοράσει τα πνευματικά δικαιώματα μιας οπερέτας σε τρεις πράξεις, αλλά επειδή ήταν μικρή την επέκτεινε μόνος του. Όταν έδειξε το αποτέλεσμα στον Σταν Λόρελ, αυτός αρνήθηκε να παίξει και απαίτησε να γίνουν διάφορες αλλαγές. Έτσι, μετά από μια μικρή καθυστέρηση, άρχισε το γύρισμα της ταινίας. 

Αμερικανικές ταινίες
Ταινίες του 1934
Αμερικανικές κωμικές ταινίες
Αγγλόφωνες ταινίες
Αμερικανικές μουσικές κωμικές ταινίες
Αμερικανικές χριστουγεννιάτικες ταινίες
Αμερικανικές ασπρόμαυρες ταινίες
Activision

Η Activision Publishing, Inc.  είναι αμερικανική εταιρεία έκδοσης βιντεοπαιχνιδιών που ιδρύθηκε την 1 Οκτωβρίου του 1979 από τον Τζίμ Λέβι και διάφορους πρώην προγραμματιστές των υπολογιστών Atari. Είναι η πρώτη ανεξάρτητη εταιρία έκδοσης και ανάπτυξης βιντεοπαιχνιδιών για τις κονσόλες βιντεοπαιχνιδιών. Τα πρώτα προϊόντα της εταιρείας ήταν κασέτες για την κονσόλα Atari 2600, και κυκλοφόρησε τον Ιούλιο του 1980 για την αμερικάνικη, και τον Αύγουστο του 1981 για τη διεθνή αγορά (Ηνωμένο Βασίλειο). Η Activision θεωρείται ως μία από τις μεγαλύτερες εταιρείες έκδοσης τρίτων στον κόσμο, και επίσης η κορυφαία εκδότρια για το έτος 2007 στις Ηνωμένες Πολιτείες. Από τις 9 Ιουλίου 2008, η εταιρεία ενώθηκε με την Vivendi Games και πλέον ονομάζεται Activision Blizzard.

Παραπομπές

Activision
Εκδότες βιντεοπαιχνιδιών
Εταιρείες ανάπτυξης βιντεοπαιχνιδιών
Εταιρείες βιντεοπαιχνιδιών των Ηνωμένων Πολιτειών
Γιαρέμτσε

Η πόλη Γιαρέμτσε (ουκρανικά: Яремчe) είναι από τα πιο γνωστά τουριστικά κέντρα της περιφέρειας του Ιβάνο Φρανκίβσκ (Ivano-Frankivsk). Βρίσκεται στο  δυτικό τμήμα της Ουκρανίας στα Καρπάθια Όρη. Ο πληθυσμός της φτάνει τους 7.850 κατοίκους και βρίσκεται σε υψόμετρο 550-585 μέτρα πάνω από την επιφάνεια της θάλασσας. Ιδρύθηκε το 1787 και έλαβε το καθεστώς της πόλης στις 30 Δεκεμβρίου το 1977.

Η όμορφη φύση, ο καθαρός αέρας και ο ποταμός Προύθος είναι το κύριο αξιοθέατο του Γιαρέμτσε. Το 19ο αιώνα η πόλη αυτή αναπτύχτηκε αρχικά ως χώρος αναψυχής με επισκέπτες που έρχονταν από Βιέννη, Βαρσοβία, Κρακοβία, Λβιβ και άλλες μεγάλες πόλεις. Σταδιακά εξελίχθηκε, και αυτή τη στιγμή στην πόλη υπάρχουν τουριστικά κέντρα, κέντρα υγείας, κατασκηνώσεις για τα παιδιά, μοτέλ, ιδιωτικές στέγες, τόσο στη πόλη όσο και στα προάστια. Το χειμώνα λειτουργούν τα χιονοδρομικά κέντρα: Bukovel, Vorokhta, Yablunytsia, Drahobrat.

Αξιοθέατα 
 Ο καταρράκτης Yaremchanskyi Huk και μία μεγάλη αγορά για ενθύμια. Ο καταρράκτης αυτός είναι από τους μεγαλύτερους στον ποταμό Prut.
 Τα βράχια του Oleksa Dovbush.
 Το μοναστήρι του Προφήτη Ηλία στο χωριό Dora.
 Εστιατόριο Hutsulshchyna: Κοντά στον καταρράκτη Yaremchanskyi Huk βρίσκεται το εστιατόριο Hutsulshchyna το οποίο έχει παραδοσιακό ύφος της τοπικής λαϊκής αρχιτεκτονικής και μπορείτε να βρείτε νόστιμα φαγητά των Hutsul.
 Το εθνικό φυσικό πάρκο των Καρπαθίων.

Εξωτερικοί σύνδεσμοι 
 Γιαρέμτσε

Πόλεις της Ουκρανίας
Πάιονηρ P-1

Το Πάιονηρ P-1 ήταν μια αποτυχημένη αποστολή στο πλαίσιο του προγράμματος Πάιονηρ. Το διαστημικό σκάφος ήταν σφαιρικό με διάμετρο 1 μέτρο. Εκτοξεύθηκε στις 24 Σεπτεμβρίου 1959 με έναν Atlas-C Able πύραυλο. Μετέφερε τηλεοπτική κάμερα και ένα αισθητήρα μαγνητικού πεδίου.  Το όχημα εκτόξευσης Atlas-C Able καταστράφηκε από μια έκρηξη στην εξέδρα εκτόξευσης στο Ακρωτήριο Κανάβεραλ κατά τη διάρκεια μιας δοκιμής.

Παραπομπές

Εξωτερικοί σύνδεσμοι
 Gunter's Space Page - information on Pioneer P-1
 Space Technology Laboratories Documents Archive
 Atlas Able at Encyclopedia Astronautica
 The fascinating story of the World's First Space Engine

Πρόγραμμα Πάιονηρ
Διασχιστική διαταραχή ταυτότητας

Η διασχιστική διαταραχή ταυτότητας (σύμφωνα με το DSM IV), ή διαταραχή πολλαπλής προσωπικότητας, όπως αναφερόταν παλιότερα, είναι η κατάσταση κατά την οποία μέσα σε ένα άτομο, στο πλαίσιο ποικίλων και διαφορετικών κοινωνικών και προσωπικών πλαισίων, συνυπάρχουν δυο, ή και περισσότερες, διακριτές ταυτότητες ή προσωπικότητες.

Oι διαφορετικές προσωπικότητες συχνά υπάρχουν ως πλευρές οι οποίες δεν συντίθενται στο πλαίσιο μιας ενιαίας ταυτότητας του ατόμου. Προσδιορίζονται και αναγνωρίζονται ακόμα και με διαφορετικά ονόματα, ενδέχεται να έχουν εντελώς αντίθετα χαρακτηριολογικά δεδομένα, ηλικία, ακόμα και φύλο, καθώς και άγνοια η μία για το ποιόν και τη δραστηριότητα της άλλης. Το πλήθος αυτών των προσωπικοτήτων μπορεί να ανέλθει ακόμα και στις 100. Ένας πλήθος 7 προσωπικοτήτων, όπως είχε παρατηρηθεί σε μια ειδική μελέτη για το ζήτημα αυτό, δεν είναι μακριά από το μέσον όρο, μολονότι σε πολλές περιπτώσεις, στην ίδια μελέτη, διακριβώθηκαν πάνω από 10.  

Στο εγχειρίδιο ICD του παγκόσμιου οργανισμού υγείας το όνομα αυτής της διαγνωστικής οντότητας είναι διαταραχή πολλαπλής προσωπικότητας. Και στο σύστημα DSM και στο ICD η συγκεκριμένη διάγνωση προϋποθέτει τουλάχιστον δύο διακριτές προσωπικότητες, κάθε μια από τις οποίες αναλαμβάνει περιοδικά τον έλεγχο της συμπεριφοράς του ατόμου και συνοδεύεται με ταυτόχρονη απώλεια της μνήμης που δεν εξηγείται με φυσιολογική λήθη. Υπάρχουν και ταινίες σχετικές με αυτή την διαταραχή όπως το διχασμένος (split) και το εγώ και ο εαυτός μου (Me Myself and Irene) .

Παραπομπές 

Αποσυνδετικές διαταραχές
Διαταραχές μνήμης
Παιώνια η παρνασσική

Η Παιώνια η παρνασσική (Paeonia parnassica) είναι ενδημικό είδος που ανήκει στην οικογένεια Παιώνια στο γένος Παιώνια. Ανακαλύφθηκε το 1985 και το συναντάμε μόνο στην Ελλάδα και ειδικότερα στον Παρνασσό και τον Ελικώνα. 

Έχει μελανοπόρφυρα σκουρόχρωμα άνθη στο χρώμα του κόκκινου κρασιού, και ανθίζει τον Μάιο με τα άνθη να διαρκούν 2-3 εβδομάδες. Ο βιότοπος του είναι δολίνες και επικλινή εδάφη μέσα σε δάσος κεφαλληνιακής ελάτης. 

Σήμερα θεωρείται απειλούμενο είδος από την εκτός σχεδίου δόμηση και την προσβολή από νυχτόβιο λεπιδόπτερο, με το συνολικό πληθυσμό του να εντοπίζεται σε δύο θέσεις με περίπου 1.000 φυτά.

Εξωτερικοί σύνδεσμοι

 Παιώνια του Παρνασσού (Paeonia parnassica)arahova.net
Παιώνια, η βασίλισσα των βοτάνων - Eίδηkathimerini.gr
Παιώνια του Παρνασσούart-cad.gr
Παιώνια του Παρνασσούmonumenta.org

Παιωνιοειδή
Ελληνική χλωρίδα
Ορεινή χλωρίδα
Χλωρίδα της Βοιωτίας
Καρλ Άουγκουστ Μπάουμαϊστερ

Ο Καρλ Άουγκουστ Μπάουμαϊστερ (γερμανικά: Karl August Baumeister, 24 Απριλίου 1830 - 22 Μαΐου 1922) υπήρξε Γερμανός παιδαγωγός και συγγραφέας.

Βιογραφία
Γεννήθηκε στις 24 Απριλίου 1830 στο Αμβούργο. Ο πατέρας του ήταν έμπορος από το Χίλντεσχαϊμ. Πήγε γυμνάσιο στο Βόλφενμπύτελ, και εν συνεχεία σπούδασε Φιλολογία στο Γκέτινγκεν και στο Έρλανγκεν. Περιόδευσε τα έτη 1853-55 στην Ελλάδα, τη Μικρά Ασία, την Ιταλία και τη Γαλλία. Επέστρεψε στην Γερμανία και διορίστηκε καθηγητής στη Δρέσδη, στο Βερολίνο, και αργότερα στο Λίμπεκ, την Γκέρα και Χάλμπερστατ. Διετέλεσε έφορος της κυβέρνησης το 1871 με αποστολή στο Στρασβούργο για την διαμόρφωση της εκεί ανώτερης εκπαίδευσης κατά τις γερμανικές προδιαγραφές. Διετέλεσε επίσης υπουργικός έφορος το 1882, αλλά καθαιρέθηκε.

Απεβίωσε στις 22 Μαΐου του 1922 στο Μόναχο.

Ενδεικτική εργογραφία 
 Die Aufgabe der Burschenschaft, Göttingen 1852 Digitalisat
 Homeri Batrachomyomachia, Leipzig 1852
 Homeri Hymni, Leipzig 1860
 Kulturbilder aus Griechenlands Religion und Kunst, 1865
 Hrsg.: Denkmäler des klassischen Altertums zur Erläuterung des Lebens der Griechen und Römer in Religion, Kunst und Sitte, 3 Bde. mit 2400 Abb., Oldenbourg, München 1884–88
 Hrsg.: Handbuch der Erziehungs- und Unterrichtslehre für höhere Schulen, 4 Bde., Beck, München 1894–98
 1. Bd. (zus. m. Theobald Ziegler): Geschichte der Pädagogik, 1894 u. ö.

Παραπομπές

Πηγές 

 Karl August Baumeister. In: Neue Deutsche Biographie (NDB). Band 1, Duncker & Humblot, Berlin 1953, S. 655 f.

Γερμανοί περιηγητές
Γερμανοί συγγραφείς
Ανακρέων του Μόντε Κάλβο

Ο πρωτότυπος ανδριάντας του Ανακρέοντα ήταν αρχαίος ελληνικός, μάλλον χάλκινος ανδριάντας. Το μαρμάρινο αντίγραφο του Μόντε Κάλβο βρέθηκε στην ομώνυμη έπαυλη της Ρώμης και φιλοξενείται σήμερα στην Νέα Γλυπτοθήκη του Κάρλσμπεργκ στην Δανία. Εκτός από το αντίγραφο της Κοπεγχάγης σώζονται άλλα επτά αντίγραφα της κεφαλής.

Περιγραφή
Ο σχεδόν ολόκληρος ανδριάντας εικονίζει έναν ιστάμενο τραγουδιστή συμποσίου με κοντό μανδύα που καλύπτει την πλάτη και τους δύο ώμους. Η απόδοση του σώματος είναι εξιδανικευμένη, ενώ ως μοναδική αναφορά ηλικίας εξυπηρετεί το γενειοφόρο πρόσωπο. Στέκει στο αριστερό πόδι, με το δεξί ελαφρά προτεταμένο.

Ερμηνεία
Ο ανδριάντας ανακαλύφθηκε την δεκαετία του 1830 στην Ρώμη. Αρχικά δεν ήταν γνωστό, ποιο άτομο εικονίζει. Το 1884 ανακαλύφθηκε μια επιγραφή, η οποία ταίριαζε απόλυτα με τον ανδριάντα και έγραφε «ΑΝΑΚΡΕΩΝ ΛΥΡΙΚΟΣ». Έκτοτε ο ανδριάντας ερμηνεύεται ως εικόνα του ποιητή Ανακρέοντα.

Ιστορική τοποθέτηση
Ο ανδριάντας είναι αντίγραφο που χρονολογείται το 130-150 π.Χ., ενώ το πρωτότυπο είναι του 450-440 π.Χ.

Πηγές 

 

Α
Πάιονηρ P-3

Το Πάιονηρ P-3 (επίσης γνωστή ως Atlas-Able 4 ή Pioneer X) ήταν ένα διαστημικό σκάφος προγραμματισμένο να μπει σε Σεληνιακή τροχιά.

Η αποστολή όμως απέτυχε λίγο μετά την εκτόξευση. Οι στόχοι ήταν να ερευνήσει το περιβάλλον μεταξύ Γης και Σελήνης, και να αναπτύξει την τεχνολογία για τον έλεγχο και τους ελιγμούς ενός διαστημοπλοίου μακριά από τη Γη. Ήταν εξοπλισμένο για να τραβήξει εικόνες της σεληνιακής επιφάνειας, να εκτιμήσει την μάζα της Σελήνης, να καταγράψει τη δομή και την ταχύτητα των μικρομετεωριτών, να μελετήσει την ακτινοβολία, το μαγνητικό πεδίο, και τα ηλεκτρομαγνητικά κύματα χαμηλής συχνότητας στο διάστημα. Θα είχε το πρώτο αυτόνομο σύστημα πρόωσης και θα μπορούσε να λειτουργεί πολλούς μήνες μετά την εκτόξευσή του σε μεγάλες αποστάσεις από τη Γη. Επίσης θα έκανε τις πρώτες δοκιμές των ΗΠΑ για έναν δορυφόρο στο διάστημα.

Εξωτερικοί σύνδεσμοι 
 NSSDC Master Catalog: Spacecraft Pioneer P-3 
 Space Technology Laboratories Documents Archive
 The fascinating story of the World's First Space Engine

Πρόγραμμα Πάιονηρ
Διαστημικές αποστολές το 1959
Εβραϊκό Πανεπιστήμιο της Ιερουσαλήμ

To Εβραϊκό Πανεπιστήμιο της Ιερουσαλήμ είναι το δεύτερο παλαιότερο πανεπιστήμιο που ιδρύθηκε στο Ισραήλ (το 1925), μετά το Ινστιτούτο Τεχνολογίας Ισραήλ. Το πανεπιστήμιο έχει τρεις πανεπιστημιουπόλεις, τρεις στην Ιερουσαλήμ και μία στο Ρεχοβότ. Η μεγαλύτερη βιβλιοθήκη εβραϊκών σπουδών βρίσκεται στην πανεπιστημιούπολη Γκιβάτ Ραμ. Απόφοιτος του πανεπιστημίου, και μετέπειτα μέλος του διδακτικού προσωπικού του είναι ο ιστορικός Γιουβάλ Νόα Χαράρι.

Φωτογραφίες

Εξωτερικοί σύνδεσμοι 

 Εβραϊκό Πανεπιστήμιο της Ιερουσαλήμ

Ιερουσαλήμ
Πανεπιστήμια στο Ισραήλ
Δημόσια ιδρύματα στο Ισραήλ
Οικισμός Γ. Παπανδρέου

Ο οικισμός «Γεώργιος Παπανδρέου» βρίσκεται στα Τουρκοβούνια και διοικητικά ανήκει στον Δήμο Αθηναίων. Αποτελείται από 145 κατοικίες και έχει μόνιμο πληθυσμό άνω  των 800  ατόμων. Έχει έκταση  100 περίπου στρεμμάτων (συμπεριλαμβανομένων των οδών  των πλατειών, του υδραγωγείου κ.λ.π.  Οι ιδιοκτήτες των ακινήτων στην εν λόγω περιοχή άρχισαν να κατασκευάζουν κτίσματα από το 1944. Ο κύριος όγκος των κτισμάτων έγινε στην δεκαετία του 1960 είτε από τους σημερινούς κατοίκους είτε από τους δικαιοπαρόχους τους. Κατά περιόδους το ελληνικό δημόσιο έχει αμφισβητήσει την ιδιοκτησία της εν λόγω έκτασης και εξ αυτού του λόγου έχουν εκδοθεί πολλές και αντιφατικές αποφάσεις πολιτικών δικαστηρίων.

Δήμος Γαλατσίου
Οικισμοί και Περιοχές Αττικής
Η Γέννηση του Εριχθονίου (Αρχαιολογικά Μουσεία του Βερολίνου)

Η γέννηση του Εριχθονίου είναι ανάγλυφο από τερακότα που φιλοξενείται στα Αρχαιολογικά Μουσεία του Βερολίνου βρέθηκε στην Αθήνα, σε τάφο κοντά στον Ιλισό ποταμό.

Περιγραφή 
Βρέθηκε κομματιασμένο, αλλά συναρμολογήθηκε πλήρως. Είναι από τερακότα, που σκαλίστηκε ενώ ο πηλός ήταν ακόμη μαλακός, συνδυάζοντας την τεχνική του καλουπιού με την γλυπτική.  Ο τεχνίτης το επεξεργάστηκε στην εξωτερική μεριά γρήγορα δίνοντας όμως μεγάλη προσοχή και επιμέλεια στην εσωτερική διακόσμηση. Παρουσιάζει την θεά Αθηνά να λαμβάνει από την Γαία τον νεογέννητο Εριχθόνιο εν παρουσία του Κέκροπα. Η Γαία παριστάνεται στο κέντρο. Βγάζει το κεφάλι της από την Γη και παραδίδει με τα χέρια υψωμένα τον Εριχθόνιο στην Αθηνά. Παρουσιάζεται τεράστια σε σχέση με τους υπόλοιπους χαρακτήρες του ανάγλυφου, σύμφωνα με την μυθολογική της έννοια και προσωποποίηση του πελώριου. Η Αθηνά φοράει μακρύ χιτώνα και περικεφαλαία με μικρό λοφίο από φύλλα ελιάς, αλλά όχι όμως την φοβερή της αιγίδα για να μην τρομάξει το μικρό παιδί. Έχει έρθει από μακρυά και φτάνοντας κάνει μικρή κλίση με το δεξί πόδι πίσω για να παραλάβει με τρυφερότητα το νεογέννητο. Ο Εριχθόνιος παρουσιάζεται σε παιδική ηλικία. Απλώνει τα δύο του χέρια προς την Αθηνά ανταποδίδοντας την τρυφερότητα των αισθημάτων. Ο Κέκροπας τέλος παρουσιάζεται με σώμα δράκου, γενειάδα και κουλουριασμένη ουρά. Φοράει μάλλινο ρούχο χωρίς μανίκια στο ανθρώπινο σώμα του, ενώ το υπόλοιπο είναι σκεπασμένο με λέπια. Κρατάει κλαδί ελιάς στο δεξί του χέρι.

Ερμηνεία 
Το θέμα της γέννησης του Εριχθονίου ήταν πολύ δημοφιλές στην αρχαία Αθήνα. Ο τεχνίτης αποδίδει το θέμα με ευκρίνεια, ενώ κατορθώνει να συνδυάσει με απόλυτη αρμονία τις τεράστιες διαστάσεις της Γαίας με τις φυσικές διαστάσεις των υπολοίπων, ακόμα και του παιδιού Εριχθονίου.

Ιστορική τοποθέτηση 
Το ανάγλυφο ετούτο είναι το πρώτο του θέματος της γέννησης του Εριχθόνιου που βρέθηκε στην Αθήνα. Συγκαταλέγεται στα λεγόμενα «πήλινα ανάγλυφα της Μήλου», και διακρίνεται από τα υπόλοιπα. Είναι έργο του 5ου αιώνα π.Χ.

Πηγές 

 
 

Ανάγλυφα
Εκθέματα στο Άλτες Μουζέουμ Βερολίνου
Παυσανίας Ζακολίκος

Ο Παυσανίας Ζακολίκος (Αλμυρός Μαγνησίας 1936 - Βόλος 14 Οκτωβρίου 2018) ήταν Έλληνας πολιτικός και ιδρυτικό στέλεχος του ΠΑΣΟΚ. Διετέλεσε βουλευτής και υφυπουργός του ίδιου κόμματος επί σειρά ετών, αντιπρόεδρος της Βουλής των Ελλήνων την εποχή του Ανδρέα Παπανδρέου και αντιπρόεδρος της Επιτροπής για τον Φάκελο της Κύπρου.

Υπήρξε από τους πρώτους οπαδούς της ριζοσπαστικής τάσης του Ανδρέα Παπανδρέου στον κεντρώο χώρο κατά την προδικτατορική περίοδο.

Βιογραφία
Γεννήθηκε το 1936 στον Αλμυρό Μαγνησίας από γονείς καπνεργάτες. Ο πατέρας του ήταν πρωτεργάτης του καπνεργατικού κινήματος στην ευρύτερη περιοχή της Μαγνησίας, οργανώνοντας τις μυστικές συγκεντρώσεις στην κίτρινη αποθήκη του Βόλου. 

Βίωσε την πολιτική από μικρό παιδί, την οποία θεώρησε ως αγώνα για μια καλύτερη ζωή όλων των ανθρώπων και όχι μόνο των ολίγων. Έτσι εντάχθηκε στη νεολαία του Γέρου της Δημοκρατίας και μετέπειτα, ως φοιτητής, αποτέλεσε ενεργό μέλος της γενιάς του 114. 

Σπούδασε πολιτικές επιστήμες στο Πάντειο Πανεπιστήμιο και νομικά στο Αριστοτέλειο Πανεπιστήμιο Θεσσαλονίκης, όπου γνώρισε τη σύζυγό του Σοφία, με την οποία ήταν συμφοιτητές. Μετά την ολοκλήρωση των σπουδών τους σταδιοδρόμησαν στη δικηγορία προτού περάσουν στον πολιτικό στίβο. 

Ο Ζακολίκος ήταν από τους πρώτους οπαδούς της ριζοσπαστικής τάσης του Ανδρέα Παπανδρέου στον κεντρώο χώρο και οργανωτικό στέλεχος των Δημοκρατικών Συνδέσμων του τελευταίου στη Θεσσαλία, κατά την προδικτατορική περίοδο. Μεταπολιτευτικά, υπήρξε από τα ιδρυτικά στελέχη του ΠΑΣΟΚ, μέλος του Πειθαρχικού Συμβουλίου και της Κεντρικής Επιτροπής του ίδιου κόμματος και ιδρυτικό μέλος του Τομέα Επιστημόνων. 

Το 1981 διετέλεσε βουλευτής Μαγνησίας με το ΠΑΣΟΚ, γκρεμίζοντας το κάστρο της συντηρητικής παράταξης στην ευρύτερη περιοχή του Αλμυρού, και έκτοτε εκλεγόταν ανελλιπώς μέχρι το 1996. 

Διετέλεσε επίσης Υφυπουργός Εθνικής Άμυνας (Ιούλιος 1982 - Ιούνιος 1985), Υφυπουργός Εθνικής Οικονομίας (Δεκέμβριος 1988 - Μάρτιος 1989), αναπληρωτής Υπουργός Βιομηχανίας, Ενέργειας και Τεχνολογίας (Μάρτιος - Ιούλιος 1989). Μετά την επιστροφή του ΠΑΣΟΚ στην εξουσία, διετέλεσε Αντιπρόεδρος της Βουλής (1993-1996).

Από το 2002 μέχρι το 2004 διετέλεσε πρόεδρος του Ελληνικού Οργανισμού Τυποποίησης (ΕΛΟΤ).

Η σύζυγός του εργαζόταν από το 1982 ως συμβολαιογράφος και μεταπολιτευτικά οργανώθηκε ενεργά στην Ένωση Γυναικών Ελλάδας επί Μαργαρίτας Παπανδρέου ενώ υπήρξε από τις έμπιστες συνεργάτιδες της Μελίνας Μερκούρη.

Θάνατος
Ο Παυσανίας Ζακολίκος πέθανε στις 14 Οκτωβρίου 2018, σε ηλικία 83 ετών, μετά από νοσηλεία στο 251 Γενικό Νοσοκομείο Αεροπορίας.

Πηγές
Εγκυκλοπαίδεια Πάπυρος Larousse Britannica" τομ.25ος, σελ.317.

Βουλευτές Μαγνησίας
Έλληνες υφυπουργοί Εθνικής Άμυνας
Έλληνες υφυπουργοί Εθνικής Οικονομίας
Έλληνες αναπληρωτές υπουργοί Βιομηχανίας, Ενέργειας και Τεχνολογίας